BANPU ปิดบวก 1.31% รับราคาถ่านหินพุ่ง – โรงไฟฟ้า “หงสา” หนุนกำไร Q2 โต
BANPU ปิดบวก 1.31% แตะ 15.50 บาท “โบรก” ชี้ราคาถ่านหินพุ่งสูงเหนือระดับ 120 บาท และเดินเครื่องโรงไฟฟ้า หนุนกำไรไตรมาส 2 ปี 2564 ฟื้นตัว ให้มูลค่าเหมาะสม 17.50 บาท
24 มิ.ย. 2564

ผู้สื่อข่าวรายงานว่า (24.มิ.ย.64) ราคาหุ้นบริษัท บ้านปู จำกัด (มหาชน) หรือ BANPU ปิดตลาดอยู่ที่ 15.50 บาท เพิ่มขึ้น 1.31% หรือ 0.20 บาท สูงสุดอยู่ที่ 15.70 บาท และต่ำสุดอยู่ที่ 15.10 บาท มูลค่าซื้อขาย 1.94 พันล้านบาท

บริษัทหลักทรัพย์ แลนด์ แอนด์ เฮ้าส์ จำกัด (มหาชน) ระบุในบทวิเคราะห์ฯ โดยแนะนำ “ซื้อเก็งกำไร” หุ้น BANPU เนื่องจากราคาถ่านหินโลกมีการฟื้นตัวขึ้นอย่างต่อเนื่อง จากระดับต่ำสุดที่ 50 เหรียญสหรัฐ/ตัน ในไตรมาส 3/2563 โดยได้พุ่งขึ้นเหนือระดับ 120 เหรียญสหรัฐฯ/ตัน ทำสถิตินิวไฮ ในรอบ 2 ปี
ทั้งนี้ ช่วงไตรมาส 2/2564 ซึ่งคาดการณ์ว่ากำไรจะเติบโตได้ดีจากราคาถ่านหินที่สูงขึ้นอย่างต่อเนื่อง และโรงไฟฟ้าหงสาจะสามารถกลับมาดำเนินการได้ปกติ โดยให้มูลค่าที่เหมาะสมอยู่ที่ 17.50 บาท